als_Latn dik_Latn sag_Latn
“Protesta kundër pseudo-reformës territoriale, nëse qeveria nuk reflekton”
UPDATE- Në nisje të mbledhjes së Grupit Parlamentar të Partisë Demokratike, kryetari Lulzim Basha paralajmëroi protesta kundër reformës territoriale, e cila sipas tij shkatërron pushtetin vendor. Sipas Bashës, qytetarët kanë mbushur sheshet, kanë dalë në protesta, pasi nuk pranohet pseudo-reforma territoriale, siç tha ai. “Qytetarët po ngrihen në protesta kundër pseudoreformes administrative territoriale të Qeverisë. Komunitetet vendore po protestojnë. Kryetarët dhe këshillat komunale e bashkiake, në shumicën e tyre, nuk po pranojnë hartën e imponuar qeveritare. Në Memaliaj, në Prrenjas, në Rrogozhinë, në Leskovik etj, qytetarët dhe personalitetet e komuniteteve vendore, kanë zbritur në sheshet e qyteteve. Janë pararoja e një vale të fuqishme protestash që po ngrihen në mbarë vendin për t’i bërë të ditur qeverisë kundërshtimin e vendosur qytetar ndaj projektit të saj arbitrar, që minon dhe hedh në erë në themel ngrehinën 23 vjeçare të pushtetit vendor në Shqipëri, dhe për të paralajmëruar përshkallëzimin e qëndrimeve, nëse qeveria nuk heq dorë, nëse qeveria vazhdon të anashkalojë qytetarët, duke shkelur me këmbë e me duar kushtetutën e vendit.
Në përpjekjet tona të njohura për ta futur procesin në hullinë e kushtetueshmërisë, konsensusit, gjithpërfshirjes dhe praktikave të mira, të zbatuara edhe në Shqipëri për reforma të mëdha të kësaj natyre, ne si opozitë e kemi paralajmëruar disa herë qeverinë Rama-Meta se do ta presim në sheshet e protestave mbarëqytetare nëse do të vazhdojë të bëjë shurdhin, nëse do të vazhdojë me ekperimentin e saj të pseudoreformës ”, tha Basha.
“Gjatë turit tim kudo ku takoj qytetarë ndeshem me shprehjet e mospranimit të kësaj harte qeveritare. Këto shqetësime neve si opozitë na inkurajojnë të marrim vendime të reja. Qytetarët me ne dhe ne bashkë me ta për të shpëtuar autonominë vendore”, vijoi ai.
Kreu i PD tha ndër të tjera se reforma territoriale duhet ë jetë gjithëpërfshirëse dhe konsensuale, gjë të cilën mazhoranca e refuzoi sipas tij, dike ngjallur gënjim tek qytetarët. “Gjatë gjithë periudhes që nga tetori e deri në mars, kërkesat dhe qëndrimet tona, të shprehura disa herë në mbedhjet e këtij formati, në takimet tona me të zgjeedhurit vendore, në qëndrimet e grupit tonë në Kuvend dhe në përgjigjen time ndaj, gjoja fteses së Edi Ramës, kanë konsistuar në dy propozime themelore: -Konsensus politik në Kuvend si minimum i domosdoshem dhe me qytetaret si optimum i duhur. -Një reforme e plotë decentralizuese krahas rishikimit të kufinjve. Konsensusi na u refuzua botërisht në sallën e Kuvendit nga vetë zoti Rama me argumentin se opozita e do konsensusin për të bllokuar reformën, argument absurd që zhduk vetë arsyen pse ka lindur dhe ekziston konsensusi si vlerë dhe mjet punë në jetën politike. Në lidhje me vizionin e plotë të reformës, qeveria bëri sikur nuk dëgjoi në vend që t’i shtonte komisionit parlamentar detyrën për reformën decentralizuese krahas ndryshimeve hartografike, shtoi një anëtar mazhoritar në komision.
Komisioni parlamentar, si një noter i rëndomtë, i vuri vulën hartës së përgatitur në sallën e hartave të Kryeministrit. Varianti qeveritar, i paravendosur, bazohet tek 36 rrethet. Nisi me rrethet, si pikenisje e ushtrimit hartografik dhe perfundoi tek rrethet. Ku nisi bitisi. Vendnumero.
Variantit bazë, atij me 36 rrethe, qeveria i vë ca bishta, një numer prej 3 deri 11 njësish të krijuara artificialisht si shkëputje nga rrethet përkatëse për të dalë zyrtarisht gjoja me 2 variante, atë me 39 bashki dhe atë me 47 bashki.
Mes këtyre 3-11 bishtave gjen edhe hilerat elektorale, gjen edhe spekulime të shumëfishta siç është shkëputja e Himarës nga pjesa tjetër e rrethit Vlorë dhe bashkimi i saj me Vranishtin, gjen edhe bashkimet artificiale të disa komunave minoritare si për të thënë se qeveria respekton të drejtat e minoritetit, e në ndonjë rast, gjen edhe ndonjë tentative per të zbatuar konceptin e zonës funksionale sa per t’i thënë partnereve nderkombetare se diçka morem edhe nga sugjerimet tuaja.
Gjithsesi, duket se qeveria, ashtu si hardhuca, është e gatshme që, nëse ndeshet me kundërshti te forta, t’i kepuese keto bishta vetem dhe vetem që të mbahet në këmbë varianti me 36 rrethe-bashki.
Nga tre variantet e tjera, i pari me 30 njësi ishte sa për të krijuar idene se varianti me 36 rrethe-bashki nuk është me ekstremisti, ndërsa dy variantet e tjera, ai me 57 dhe ai me 63 bashki u rrëzuan pa meshire në mbledhjen me dyer të mbyllura te qeverise me mazhorancen parlamentare. ”, vijoi ai.
Më tej Basha i bëri apel qeverisë, “të heqë dorë nga projekti i shkatërrimit të pushtetit vendor, të rikthehet në pikënisje, të japë konsensus. Të reflektojë tani, në të kundërt për ne mbetet zgjidhja e paralajmëruar, i presim me qytetarët me kushtetutë në dorë në sheshet që kanë nisur të mbushen”, shtoi ai.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn